open-index/open-wikipedia-markdown huggingface dataset:
Nelsono apygarda (Šiaurės Dakota)

**Nelsono apygarda** (angl. *Nelson County*) – Jungtinių Amerikos Valstijų apygarda, esanti Šiaurės Dakotos rytinėje dalyje. Pagal 2022 m. duomenis, Nelsono apygardoje gyveno 2 995 žmonės. Nelsono apygardos būstinė yra įsikūrusi didžiausiame apygardos mieste – Lakotoje. Apygarda įsikūrusi į pietus nuo Volšo apygardos, į vakarus nuo Grand Forkso apygardos, į šiaurė nuo Stilio ir Grigso apygardų, į rytus nuo Edžio ir Bensono apygardų ir į pietryčius nuo Ramsio apygardos. Aukščiausias apygardos taškas – 471 m.

## Istorija
Nelsono apygarda įkurta 1883 m. iš Fosterio, Grand Forkso ir Ramsio apygardų dalių. Apygarda pavadinta pagal įstatymų leidėją Nelsoną E. Nelsoną.

## Didžiausios gyvenvietės

* Lakota (720 gyv. 2023 m.)
* Makvilis (395 gyv.)
* Mičigan Sitis (274 gyv.)
* Aneta (244 gyv.)
* Pitersbergas (171 gyv.)
* Tolna (144 gyv.)

## Gyventojai
2021 m. duomenimis Nelsono apygardoje gyveno 91,7 % baltųjų, 2,7 % mišrios rasės, 1,09 % azijiečių, 0,36 % afroamerikiečių, 0,17 % indėnų, 0,07 % kitų rasių ir 3,89 % lotynoamerikiečių kilmės gyventojų.

## Šaltiniai
Antonella Di Monte

**Antonela Di Montė** (; g. 1993 m. kovo 8 d. Neapolyje) – italų aktorė.

## Biografija
Karjerą kine Antonela pradėjo sulaukusi 15, 2008 m., kuomet atliko vaidmenį režisierės Linos Wertmüller režisuotame TV filme „Mannaggia alla miseria“.

2009 m. ji vaidino mini seriale „La mia casa è piena di specchi“ kartu su Sophia Loren, o 2010 m. atliko pagrindinį vaidmenį 2 dalių mini seriale „La leggenda del bandito e del campione“.

## Filmografija
* Mannaggia alla miseria (2008) 
* La mia casa è piena di specchi (2009) 
* La leggenda del bandito e del campione (2010) 
* Benvenuti a tavola - Nord vs Sud (2013)

## Nuorodos

* IMDb profilis

## Šaltiniai
Annamaria Clementi

**Anamarija Klementi** (; g. 1953 m.) – buvusi italų kino aktorė.

## Biografija
Anamariją atrado agentas Pino Pellegrino, pastebėjęs ją gatvėje ir pasiūlęs galimybę sudalyvauti kino bandymuose. Pseudonimą „Klementi“ jie parinko norėdami pagerbti prancūzų aktorių Pierre Clémenti. Anamarija daugiausia vaidino komedijose ir erotiniuose filmuose, 1978 m. pozavo žurnalo „Playmen“ viršeliui, o paskutinį vaidmenį atliko juostoje „Provocazione fatale“ 1990 m.

Pasitraukusi iš kino, ji tapo talentų agente.

## Filmografija
* Emanuelė ir paskutinieji kanibalai (1977)
* Ishyri dosi... sex (1978)
* Amanti miei (1979)
* Il porno shop della settima strada (1979)
* Naktinė slaugė (1979)
* Bionda fragola (1980)
* La settimana al mare (1981)
* La puritana (1989)
* Provocazione fatale (1990)

## Nuorodos

* IMDb profilis

## Šaltiniai
Sara Lazzaro

**Sara Lacaro** (; g. 1984 m. rugsėjo 15 d.) – italų aktorė.

## Biografija
Lazaro gimė italo ir amerikietės šeimoje, gyveno abejose šalyse: Padujoje ir Kalifornijoje esančiame Karmelyje. Venecijos IUAV universitete įgijo vizualiųjų ir scenos menų diplomą, o Londone baigė Dramos centro vaidybos studijas.

Nuo 2001 m. Lazaro vaidino teatre, 2008 m. nusifilmavo trumpo metražo filme, o 2009 m. – dramoje „Dieci inverni“.

2016 m. ji suvaidino Jėzaus Kristaus motiną Mariją bibliniame filme „The Young Messiah“.

## Dalinė filmografija
* Dieci inverni (2009)
* Andarevia (2013)
* The Young Messiah (2016)
* Jaunasis popiežius (2016, 1 serija}
* 18 regali (2020)
* Welcome Venive (2021)
* Siccita (2022)

## Nuorodos

* IMDb profilis

## Šaltiniai
Kento apygarda (Rod Ailandas)

**Kento apygarda** () – Jungtinių Amerikos Valstijų apygarda, šalies rytuose, Rod Ailando centrinėje dalyje. 2022 m. duomenimis, Kento apygardoje gyveno 171 275 žmonės. Tai antra pagal gyventojų skaičių apygarda Rod Ailande. Kento apygardos būstinė yra įsikūrusi Ist Grinviče. Didžiausias apygardos miestas – Vorikas. Apygarda įsikūrusi į pietus nuo Providenso apygardos, į vakarus nuo Naraganseto įlankos, į šiaurė nuo Vašingtono apygardos ir į rytus nuo Konektikuto. Naraganseto įlanka Kento apygardą skiria nuo Bristolio ir Niuporto apygardų. 

## Istorija
Kento apygarda įkurta 1750 m. iš pietinės Providenso apygardos dalies. Pavadinta pagal Kentą, grafystę Anglijos pietryčiuose.

## Didžiausios gyvenvietės

* Vorikas (82 823 gyv. 2020 m.)
* Koventris (35 688 gyv.)
* Vest Vorikas (31 012 gyv.)
* Ist Grinvičas (14 312 gyv.)
* Vest Grinvičas (6 528 gyv.)

## Gyventojai

2021 m. duomenimis Kento apygardoje gyveno 86,6 % baltųjų, 3,02 % azijiečių, 2,31 % mišrios rasės, 1,78 % afroamerikiečių, 0,32 % kitų rasių, 0,14 % indėnų, 0,01 % Ramiojo vandenyno salų ir 5,82 % lotynoamerikiečių kilmės gyventojų.

## Šaltiniai
Marina Rocco

**Marina Roko** (; g. 1979 m. sausio 14 d. Milane) – italų aktorė ir dviejų trumpo metražo filmų režisierė.

## Biografija
Karjerą ji pradėjo vaidindama teatre ir televizijoje. 2001–05 m. ji dalyvavo „Melevisione“, RAI 3 programoje vaikams.

Didžiajame ekrane Roko debiutavo 2007 m. Carlo Mazzacurati režisuotame filme „La giusta distanza“ () - populiarioje dramoje apie mergaitės žmogžudystę, kuri sutrikdo tariamą mažo Veneto regiono miestelio ramybę. Tais pačiais metais ji vaidino Stefano Coletta filme „Appuntamento a ora insolita“, Andrea Manni juostoje „Voce del verbo amore“ ir Salvatore Maira režisuotame filme „Valzer“, kuris buvo pristatytas 64-ajame Venecijos kino festivalyje.

2008 m. ji sugrįžo į televiziją su itin sėkmingu serialu „Tutti pazzi per amore“, kuriame tris sezonus vaidino vieną pagrindinių vaidmenų.

2012 m. Roko vaidino Woody Allen filme „To Rome With Love“, 2014 m. – Ludovico Bessegato režisuotame internetiniame seriale "Il candidato - Zucca presidente", o 2016 m. - filme „Romanzo famigliare“, kurį režisavo Francesca Archibugi.

Nuo to laiko ji dalyvavo daugybėje kino filmų, pakaitomis kūrė nišinius ir nepriklausomus projektus ir komercines bei romantines komedijas. 

Greta karjeros kine ir televizijoje Marina nuo 1999 m. taip pat dirba teatre.

## Filmografija
### Kinas

* Tunnel (2002)
* Niente storie (2006)
* La giusta distanza (2007)
* Valzer (2007)
* Voce del verbo amore (2007)
* Appuntamento a ora insolita (2007)
* Penso che un sogno così (2008)
* Sanguepazzo (2008)
* Amore, bugie e calcetto (2008)
* Riprendimi (2008)
* Manuale d'amore 3 (2011)
* To Rome with Love (2012)
* Si può fare l'amore vestiti? (2012)
* Nina (2012)
* Breve storia di lunghi tradimenti (2012)
* Studio illegale (2013)
* Pazze di me (2013)
* Nessuno si salva da solo (2015)
* Solo per il weekend (2015)
* Paslėpk močiutę šaldiklyje  (2018)
* Notti magiche (2018)
* Genitori quasi perfetti (2019)
* The Land of Dreams (2022)
* Tre di troppo (2023)

### Televizija

* CentoVetrine (2004, serialas)
* Melevisione (2001-2004)
* Ugo (2002, serialas)
* Per amore (2002, mini serialas)
* Operazione Stradivari (2004, TV filmas)
* Cotti e mangiati (2006, serialas)
* Il commissario De Luca (2008, mini serialas)
* Rex (2008, serialas)
* Tutti pazzi per amore (2008, 2010, 2011, serialas)
* Altri tempi (2013, mini serialas)
* Il candidato - Zucca presidente (2014-2015, serialas) 
* Romanzo famigliare (2018, serialas)
* Il commissario Montalbano (2021, serialas)
* Imma Tataranni - Sostituto procuratore (2022, serialas)

## Nuorodos

* IMDb profilis

## Šaltiniai
Krasnovišerskas

**Krasnovišerskas** () – miestas Rusijoje, Permės krašte, 260 km į šiaurės rytus nuo Permės, Višeros kairiajame krante; rajono centras. Ties miestu į Višerą įteka Možaika ir Vižaicha. Apylinkės miškingos ir pelkėtos. Į miestą veda kelias iš Bereznikų. Yra prieplauka. Medienos apdirbimo pramonė.

## Istorija
1894 m. įkurta Vižaichos metalurgijos gamykla. 1928–1934 m. veikė „Višerlago“ lageris. 1930 m. pradėtos popieriaus ir celiuliozės kombinato statybos, įkurta Krasnovišersko miesto tipo gyvenvietė, 1942 m. tapusi miestu.

## Šaltiniai
Režimas

**Režimas** ( <  – 'vedimas, vadovavimas') – politologijos sąvoka, apibūdinanti valdžios įgyvendinimo būdus ir priemones, nustato valstybės institucijų, politinių partijų veiklos ir darbo sąlygas, piliečių teises bei laisves ir kt.

Politinis režimas būna demokratinis ir nedemokratinis. Nedemokratinis režimas skirstomas į autoritarinį ir totalitarinį. Totalitarizmas gali būti susijęs su kokia nors ideologija arba pažiūrų sistema, kaip kad fašizmas, nacizmas arba komunizmas.

Taip pat tokia valdymo forma gali būti nulemta lyderio pozicijas užimančių asmenybių (generolų ar dvasininkų). Karinis fundamentalistinis režimas įsigali valstybėse, kuriose nuverčiama vyriausybė, paleidžiamas parlamentas ir sudaroma karinė vyriausybė. Karinės chuntos savo laiku egzistavo daugelyje Lotynų Amerikos, Afrikos, Azijos šalių, ypač Šaltojo karo metais. Dabar tokia valdymo forma įsigalėjusi daugiausia korumpuotose Afrikos šalyse. O teokratinis fundamentalistinis režimas, vyrauja valstybėse, kuriose yra valstybinė religija ir jos religinis lyderis yra valstybės vadovas. XXI a. pradžioje teokratinis režimas būdingas islamą išpažįstančioms šalims, kurios valdomos remiantis šariatu.

## Šaltiniai
Meritokratija

**Meritokratija** ( – 'nusipelnęs' +  – 'valdžia') – valstybės valdymo forma, kai asmens vietą valdžioje nulemia gabumai ir laimėjimai. T. y. ne tik politinė, bet ir socialinė bei ekonominė sistema, kuri grindžiama nuopelnų sistema. Meritokratija atmeta aristokratijos (kai padėtį visuomenėje nulemia giminystės ryšiai) bei plutokratijos (kai padėtį visuomenėje nulemia turtas) idėjas.

Platonas pirmasis palaikė tokią idėją. Jis teigė, kad kiekvienas asmuo priklausytų tam tikrai visuomenės klasei (valdančiųjų, kariškių, amatininkų, ūkininkų) pagal sugebėjimus. Terminą pirmasis pavartojo sociologas Michaelis Dunlopas Jungas veikale „Meritokratijos iškilimas“. Autorius teigė, kad ateityje vis labiau populiarės būdas užimti tam tikrą vietą visuomenėje pagal asmens intelektą ir pastangas.

## Šaltiniai
2024 m. LFF I lyga

**2024 m. TOPsport pirma lyga** – antrosios pakopos futbolo pirmenybės, vykusios Lietuvoje 2024 m. kovą–lapkritį. Sezonas prasidėjo 2024 m. kovo 7 d. ir baigėsi lapkričio 8 d. Šiame sezone „Pirmos lygos ambasadoriumi“ tapo Edgaras Jankauskas.

## Licencijavimas

Klubai ir komandos gali pateikti prašymus licencijuotis į lygas nepriklausomai nuo rezultatų, pasiektų sportiniu principu. Licencijos taip pat išduodamos vertinant tik kriterijų atitikimą, nepriklausomai nuo sportinių rezultatų. Galiausiai, LFF svarsto galutinį lygų dalyvių sąrašą, atsižvelgiant į sportinius rezultatus, išduotas licencijas, ir numatytą lygų dalyvių skaičių. 

### Pareiškėjai

Pareiškėjais tapo 20 komandų – 13 klubų bei 7 dublerių ekipos. Pirmos lygos licencijų išdavimas buvo  numatytas 2024 m. vasario 16 dieną, bet vyko vasario 19 d.

:2023 m. I lygoje rungtyniavusios komandos:
::FK Nevėžis, FK Neptūnas, FK Babrungas, FK Minija, FK Garliava, FK Ekranas, BFA, FK Jonava;
:: Dublerių ekipos
::FA Šiauliai B, Kauno Žalgiris B, Panevėžys B, Žalgiris B

::iš I lygos pašalinta MML City (užėmė 11-ą vietą).

:Iš 2023 m. A lygos iškritusi komanda:
::FK Riteriai

:2023 m. II lygoje rungtyniavusios komandos:
::FK Atmosfera, FK Tauras; FK Sveikata
:: Dublerių ekipos
::Banga B, Hegelmann B, Sūduva B

Antrąją vietą užėmę, tačiau pereinamąsias rungtynes pralaimėję Be1 NFA, pateikė prašymą licencijuotis į A lygą. Iš A lygos iškritus FK Riteriams, I lygoje žaidę Riteriai B privalėjo pasitraukti į žemesnę lygą, tačiau prašymo nepateikė ir LFF varžybose nedalyvavo.

### Gavėjai

2024 m. vasario 19 d. LFF licencijavimosi komitetas išdavė 18 Pirmos lygos licencijų – FK Riteriai, FK Nevėžis, FK Neptūnas, FK Babrungas, FK Minija, FK Garliava, FK Ekranas, BFA, FK Jonava, FK Atmosfera, FK Tauras, FA Šiauliai B, Kauno Žalgiris B, Panevėžys B, Žalgiris B, Banga B, Hegelmann B, Sūduva B

Licencijų negavo FK Sveikata ir FA Suvalkija (vietoj MML City). FK Sveikata negavo licencijos ir po apeliacijos. FA Suvalkija sprendimo neapeliavo.

Kiek anksčiau, FK Be1 (Be1 NFA) gavo A lygos licenciją. Vietų I lygoje negavo FK Jonava, Žalgiris B, Sūduva B.

## Komandos

2024 m. vasario 27 d. LFF NAK paskelbė, kad I lygos dalyvių sąraše bus 16 komandų:
* Su A lygos licencija: FK Be1;
* 10 klubų su I lygos licencija: FK Riteriai, FK Nevėžis, FK Neptūnas, FK Babrungas, FK Minija, FK Garliava, FK Ekranas, BFA, FK Atmosfera, FK Tauras;
* 5 dublerių komandos, su I lygos licencija: Banga B, Hegelmann B, Kauno Žalgiris B, Panevėžys B, FA Šiauliai B.

## Rezultatai

Pirmąją vietą užėmusi komanda iškovoja teisę sekančiame sezone žaisti A lygoje. Antrąją vietą užėmusi komanda žaidžia pereinamąsias rungtynes su A lygos 9-ą vietą užėmusia komanda. 

Dvi paskutines vietas užėmusios komandos iškrenta į Antrą lygą. 14-ą vietą užėmusi komanda žaidžia pereinamąsias rungtynes su Antroje lygoje trečią vietą užėmusia komanda. Šiame sezone šios pereinamosios rungtynės nebuvo žaidžiamos ir Minija pripažinta nugalėtoja, LFF sprendimu, nes atitinkama vietą užėmė iš A lygos iškritusio klubo dublerinė ekipa.

|}

## Šaltiniai

## Nuorodos
* TOPsport I lyga 2024 (Lietuvosfutbolas.lt)
* 1lyga.lt (Pirmos lygos puslapis)
Kohtla-Järve JK Järve

**Kohtla Jervės JK „Järve“**, o ankstesniais metais žinomas kaip **JK Järve** – Estijos futbolo klubas iš Kohtla Jervės (Rytų Viru apskritis). 

## Istorija
Klubas įkurtas 2012 m. Žaisdavo žemesniuose šalies divizionuose. 

2021 m. su JK Rakvere Tarvas ir kitais regiono klubais subūrė bendrą komandą, o geriausi žaidėjai perėjo į ją. O

### FC Alliance
 
2021 m. pradžioje suburta ekipa, žinoma **Ida-Virumaa FC Alliance** pavadinimu.

2023 m. sezone rungtyniavo Esiliiga (II), tačiau liko paskutinėje vietoje, dešimti. Po sezono iškrito į žemesnį divizioną.

## Sezonai
* 2015 m. Esiliiga B (III pakoipa) iškovota 2 vieta.

## Sezonai
### Kohtla-Järve JK Järve

|}

### Ida-Virumaa FC Alliance

|}

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Išnašos

## Nuorodos
* Kohtla-Järve JK Järve svetainė
* Kohtla-Järve FC JÄRVE
* jalgpall.ee svetainė
* SOCCERWAY
* FLASHSCORE
* Transfermarkt
* Globalsportsarchive
Lietuvos futbolas 2024 m.

**[[Lietuvos futbolas]] 2024 m.** – futbolo varžybos, vykusios Lietuvoje 2024 m. Sezonas prasidėjo vasario 25 d. LFF supertaurės rungtynėmis, baigėsi lapkričio 23 d. pereinamosiomis rungtynėmis tarp A lygos ir Pirmos lygos komandų.

## Licencijavimas

Lietuvos futbolo federacija 2023 m. lapkričio 14 d. pakvietė klubus registruotis 2024 m. sezono vyrų UEFA, A, I, II bei moterų A lygos klubų licencijavimo procesui. Prašymai licencijuotis vertinami pagal šiuos kriterijus: teisinius, personalo, sporto, infrastruktūros, finansinius. Papildomi kriterijai A lygos klubams – audituotos metinės finansinės ataskaitos, papildomi A ir I lygos klubams – finansinės stebėsenos kriterijų dokumentacija (2024 m. balandžio, liepos ir spalio mėnesiais).

## Lygos

## Taurės

## Tarptautinė arena
### UEFA klubiniai turnyrai

Europos turnyruose žaidė 4 Lietuvos komandos:
* Panevėžio FK (Čempionų lyga, Europos lyga, Konferencijų lyga);
* Vilniaus „Žalgiris“ (Konferencijų lyga);
* FA Šiauliai (Konferencijų lyga);
* Vilniaus „Transinvest“ (Konferencijų lyga).

### Rinktinė

Lietuvos vyrų futbolo rinktinė sužaidė 10 rungtynių.

## Šaltiniai

## Nuorodos
* LFF puslapis
* Lithuania 2024 (Rsssf.org)
Migdomoji vitanija

**Migdomoji vitanija** (*Withania somnifera*) – bulvinių (*Solanaceae*) šeimos visžalis krūmas.

Augalas natūraliai paplitęs beveik visoje Afrikoje, Viduriniuose Rytuose, Pietų Azijoje, Mianmare, pietų Kinijoje, Ispanijoje, Graikijoje, Viduržemio jūros salose.

Augalas daugiametis, 30-150 cm aukščio, plaukuotas. Šakos sumedėjusios, šakotos, stačios arba nusvirusios. Lapkotis 1–2 cm ilgio; lapai kiaušiniški arba pailgi, 2,5–12 × 2–7 cm matmenų. Žiedyną sudaro 4–6 žiedai. Vainiklapiai gelsvažaliai, siaurų varpelių formos. Vaisius – blizgi, apskrita, ryškiai raudona, 5–8 mm skersmens uoga. Žydi ir vaisius veda spalį.

Migdomosios vitanijos šaknis vartojama kaip vaistinė priemonė. Indijoje žinoma kaip ***ašvagandha*** ( 'arkliakvapė') ir nuo seno naudojama tradicinėje ajurvedos medicinoje. Naudojama malšinti stresui, gerinti miegui, mažinti prakaitavimui, kraujospūdžiui, pagerinti imuninei sistemai. Didelės dozės gali pakenkti virškinimo sistemai (sukelti vėmimą, diarėją, nevirškinimą).


Withania somnifera kz05.jpg|Vitanijos krūmas (Izraelis)
Withania somnifera (L.) Dunal (21776964472).jpg|Žiedas
Withania somnifera (fruits and peel) - UB.jpg|Vaisiai
Ashwagandha Roots.jpg|Šaknys


## Šaltiniai
FC Tallinn

**Talino futbolo klubas** (), o trumpai **FC Tallinn** arba **Tallinn** – Estijos futbolo klubas iš Talino.

## Istorija
Klubas įkurtas 2017 m. lapkričio mėn. Lasnamejės mikrorajone (Talinas). Kitados rungtyniavo žemesniuose šalies divizionuose. 

Nuo 2021 m. sezono žaidė Esiliiga B (III pakopa). 2022 m. sezone tapo Esiliiga B nugalėtojais.

Nuo 2023 m. rungtyniavo Esiiliiga. Debiutantai užėmė šeštą vietą.

## Pasiekimai
;  Esiliiga (II pakopa)
*  **Nugalėtojai (0):**
* Šeštoji vieta; 2023 m.

;  Esiliiga B (III pakopa)
*  **Nugalėtojai (1):** 2022 m.

## Sezonai

## Lietuviai
*  Vitas Mališauskas, vartininkas, *[[puolėjas]]* (2018 m.)

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

; Aprangos gamintojai
*  Adidas (nežinomi metai)

## Išnašos

## Nuorodos
* Oficiali klubo svetainė
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
FC Alliance (Rytų Viru)

**Ida-Virumaa FC Alliance**, o trumpai vadinamas **FC Alliance** – Estijos futbolo klubas iš Kohtla Jervės (Rytų Viru apskritis). 

## Istorija
Klubas įkurtas 2021 m. ir žinomi **Ida-Virumaa FC Alliance** pavadinimu. JK Järve, JK Rakvere Tarvas ir kiti Rytų Viru regiono klubai nusprendė suvienyti jėgas ir suburti bendrą ekipą, kuri žaistų aukštesniame lygmenyje. 2021 m. sezone Esiliiga B užėmė trečią vietą ir buvo perkelti į aukštesnę pakopą.

2023 m. sezone rungtyniavo Esiliiga (II), tačiau liko paskutinėje vietoje, dešimti. Po sezono iškrito į žemesnį divizioną.

## Sezonai
; Esiliiga B (III pakopa) 
:  **Trečia vieta (1):** 2022 m.

## Sezonai
### Ida-Virumaa FC Alliance

|}

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Taip pat skaitykite
* Kohtla-Järve JK Järve
* Rakvere JK Tarvas

## Išnašos

## Nuorodos
* jalgpall.ee svetainė
* SOCCERWAY
* FLASHSCORE
* Transfermarkt
* Globalsportsarchive
Batakų kalbos

**Batakų kalbos** – austroneziečių kalbų šeimos pogrupis, vartojamas batakų tautybės žmonių, gyvenančių Indonezijoje, daugiausia Sumatros salos šiaurinėje dalyje (Šiaurės Sumatros provincijoje). Kalbančiųjų skaičius – 3,3 mln. žmonių (2010 m.).

Išskiriamos 7 batakų kalbos:
* šiaurinės
** pakpakų (darių) [btd] (1,2 mln.)
** karų [btx] (0,5 mln.)
** alasų–kluetų [btz] (0,2 mln.)
* pietinės
** simalungunų [bts] (1,2 mln.)
** Tobos batakų [bbc] (1,6 mln.)
** angkolų [akb] (0,5 mln.)
** mandailingų [btm] (1,1 mln.)

Kalbančiųjų skaičius didesnis už suminį, nes nemaža dalis batakų kalba keliomis kalbomis.

Nuo XIV a. kalbos buvo užrašomos indiškos kilmės batakų raštu, dabar dažniausiai naudojama lotyniška abėcėlė.

## Šaltiniai
Tobos batakų kalba

**Tobos batakų kalba** (*Hata Batak Toba*) – austroneziečių šeimos, malajų–polineziečių pošeimio kalba, vartojama batakų, gyvenančių Indonezijoje, Sumatros saloje, Tobos ežero pakrantėse ir apylinkėse. Kalbančiųjų skaičius – 1,6 mln. žmonių.

Vartojama Šiaurės Sumatros provincijoje, į pietus ir vakarus nuo Tobos ežero bei Samosiro saloje pačiame ežere (Asahano, Humbang Hasundutano, Šiaurės Labuhan Batu, Samosiro, Simalungano, Vidurio Tapanulio, Šiaurės Tapanulio ir Toba Samosiro regencijose). Šios kalbos vartotojai sudaro Tobos batakų pogrupį.

Tobos batakų kalba seniau buvo užrašoma indiškos (brahmi) kilmės batakų raštu, dabar daugiausia naudojama lotyniška abėcėlė. Šia kalba mokoma kai kuriose pradinėse mokyklose, yra parašyta rašytinių veikalų (įskaitant gramatikas, Biblijos vertimą). Šią kalba moka Tobos batakų suaugusieji ir nemažai vaikų, tačiau jaunimas, ypač miestuose, pereina prie indoneziečių kalbos.

Pirmieji ir žymiausi šios kalbos tyrinėtojai buvo vokietis Johanesas Varnekas (*Johannes Warneck*) ir olandas Hermanas Noibroneris van der Tukas (*Herman Neubronner van der Tuuk*).

## Šaltiniai
Gazos muchafaza

**Gazos muchafaza** () – Palestinos muchafaza šiaurinėje Gazos Ruožo dalyje. Administracinis centras – Gaza. Muchafazos plotas – 74 km², gyventojų skaičius – 652 597 (2017).

2006 m. visas Gazos muchafazos vietas Palestinos įstatymų leidžiamojoje taryboje laimėjo „Hamas“ nariai.

## Administracinis suskirstymas
Muchafazos sudėtyje yra 1 miestas, 1 savivaldybė, 3 kaimai ir 1 pabėgėlių stovykla.

### Miestai
* Gaza

### Savivaldybės
* al Zahra

### Kaimai
* Džuhor ad Dikas
* Madinat al Auda
* al Mugraka

### Pabėgėlių stovyklos
* aš Šatis

## Šaltiniai
Dvikova

**Dvikova** – įžeisto asmens ir įžeidėjo ginkluota kova, vykstanti pagal nustatytas taisykles. Dažniausiai buvo kaunamasi kardais, špagomis, vėliau – šaunamaisiais ginklais. Bendrinėje kalboje dvikova reiškia dviejų subjektų tarpusavio kovą, terminas dažnai vartojamas ir sporte kaip rungtynių sinonimas kalbant dviejų varžovų kovą.

## Istorija

Nuo VI a. Europoje teisminiai ginčai dažnai buvo sprendžiami dvikovoje – čia kaudavosi kaltintojas ir kaltinamasis, kai pastarasis nesutikdavo su kaltinimu. XII a. tokias dvikovas pradėta drausti. Nuo XV a. plito garbės dvikovos, jos buvo itin populiarios Italijoje, Prancūzijoje, Rusijoje, Vokietijoje. XVI a. pradėta drausti, bet dvikovų pasitaikydavo ir XX a. Lietuvoje dvikovas imta praktikuoti XVI a., tačiau III Lietuvos Statutas 1588 m. jas laikė nusikaltimu ir draudė.

Dvikovoje yra nušauti kai kurie žymūs žmonės, tarp jų poetas Aleksandras Puškinas (1799–1837), poetas Michailas Lermontovas (1814–1841). Nors dažniausiai dvikovos vykdavo tarp vyrų, į jas kartais įsitraukdavo ir moterys.

## Šaltiniai
Niasų kalba

**Niasų kalba** (*Li Niha*) – austroneziečių šeimos, malajų–polineziečių pošeimio kalba, vartojama niasų, gyvenančių Indonezijoje, Niaso ir Batu salose, prie šiaurės vakarinių Sumatros salos krantų. Kalbančiųjų skaičius – 0,77 mln. žmonių.

Vartojama Šiaurės Sumatros provincijoje, Niaso ir Batu salose. Išskiriamos 3 tarmės:
* šiaurės – Gunung Sitolyje, Alasos ir Lahevos apylinkėse;
* pietų – Pietų Niaso regencijoje (Gomas, Telukdalamas, Batu salos);
* vidurio – Vakarų Niaso regencijoje (Sirombu, Mandreharė).

Šiaurės niasų tarmė laikoma prestižine, ja sukurta daugelis rašytinių tekstų. Niasų kalba vartojama švietime, darbe, religinėje veikloje, išleistas Biblijos vertimas.

## Šaltiniai
Džabalija

**Džabalija** () – miestas Palestinoje, Gazos Ruožo šiaurinėje dalyje, 4 km į šiaurę nuo Gazos miesto. Šiaurės Gazos muchafazos centras. 172 700 gyventojų (2017).

Į šiaurę nuo miesto įsikūrusi Džabalijos pabėgėlių stovykla, kurioje glaudžiasi apie 113 tūkst. žmonių.

## Archeologija
Didelės VIII a. kapinės netoli Džabalijos atskleidžia Gazos krikščionių meninius pasiekimus ankstyvosios islamo eros metu.

Kasinėjimų metu buvo aptiktas Bizantijos vienuolynas, kurio mozaikas dabar saugo smėlis.

2022 m. buvo restauruota V a. Bizantijos bažnyčia su mozaikomis ir graikiškais religiniais tekstais.

## Istorija
Džabalija buvo žinoma dėl derlingos žemės ir citrinmedžių. XIV a. pr. mameliukų gubernatorius Sandžaras al Jauli valdė vietovę ir dalį jos žemės patikėjo al Šamos mečetei. Senovinė Omari mečetė buvo sunaikinta per Izraelio bombardavimus 2014 m.

1517 m. Džabalija prijungta prie Osmanų imperijos.

2006 m. Džabalija buvo masinių protestų dėl oro antskrydžių prieš kovotojų namus vieta.

2021 m. 7 žmonės žuvo nuo „Hamas“ raketos.

2023 m. spalio 31 d. Izraelis surengė oro antskrydį prieš Džabalijos pabėgėlių stovyklą. Pasak Izraelio gynybos pajėgų, per smūgį žuvo aukštas „Hamas“ lyderis Ibrahimas Biaris. Palestiniečių sveikatos pareigūnų teigimu, žuvo 50 žmonių, o 150 buvo sužeisti.

## Šaltiniai
Hašimitai

**Hašimitai** () – arabų giminė, iš kurios kilo Jordanijos karalių dinastija, valdanti nuo 1921 m. Hašimitai taip pat valdė Chidžazą (1916–1925), Siriją (1920) ir Iraką (1921–1958). Kildinasi iš Hašimų giminės, kurios pradininkas Hašimas Ibn Abd Manafas priklausė kuraišitų genčiai ir buvo pranašo Mahometo prosenelis.

## Istorija

Įsigalėjus islamui Hašimitai valdė daugelyje musulmoniškų valstybių. Iš jų kilo Alidai ir Abasidai. X a.–1925 m. Hašimitų atstovai buvo Mekos šerifai (valdytojai), 1908–1925 m. – emyrai.

Šiuolaikinės dinastijos pradininkas – Chuseinas ibn Alijus, 1908 m. Osmanų sultono Abdiulchamido II paskirtas Mekos šerifu ir emyru. 1916 m. jis, sudaręs slaptą susitarimą su Didžiąja Britanija ir organizavęs arabų sukilimą prieš Osmanų valdžią, pasiskelbė visų arabų karaliumi (bet pripažintas tik Chidžazo karaliumi). 1921 m. jo sūnus Faisalas I tapo Irako, o Abdalachas – Transjordanijos valdovais. 1924 m. Chuseinas ibn Alijus perleido Chidžazo sostą vyriausiam sūnui Ali ibn Huseinui. 1925 m. Alijus ibn Chuseinas, netekęs britų paramos, buvo nuverstas Nadždo sultono Ibn Saudo.

## Monarchai
Sąraše pateikiami Hašimitų dinastijos monarchai:

## Šaltiniai
Etninis konfliktas

**Etninis konfliktas** – konfliktas tarp dviejų ar daugiau etninių grupių. Nors konfliktas gali kilti dėl politinių, socialinių, ekonominių ar religinių priežasčių, nuo kitų formų konfliktų išsiskiria tuo, kad konfliktuojančios grupės akivaizdžiai kovoja už savo etninės grupės padėtį visuomenėje.

Etniniams konfliktams paaiškinti akademiškai naudojamos trys srovės. Pirmosios, primordializmo, šalininkai teigia, kad etninę tapatybę nulemia biologinės savybės ir ypač teritorija, kurios atitinkamai formuoja savitą etosą ir tikėjimą. Instrumentalistai teigia, kad etninė tapatybė, etniškumas ir rasė grupių lyderių yra naudojami kaip priemonės tam tikriems tikslams pasiekti. Tuo tarpu konstruktyvistinio diskurso šalininkai teigia, kad etniškumas yra socialinis konstruktas, ir cituoja hutų ir tutsių Ruandoje pavyzdį (anot M. Mamdanio, tutsių ir hutų tapatybę suformavo belgų kolonistai XX a. ketvirtajame dešimtmetyje). Kai kurių diskutuojama, ar tokie konfliktai nuleidžiami iš viršaus į apačią, ar kyla liaudyje ir kyla iš apačios į viršų. Taip pat svarstoma, ar etniniai konfliktai tapo labiau įprasti pasibaigus Šaltajam karui. Blogiausiais atvejais etninis konfliktas gali išvirsti į etninį valymą ar net genocidą. Konfliktų sprendimui akademiniame diskurse siūlomos tokios priemonės, kaip konsociacinė demokratija ir federalizacija.

## Etninių konfliktų pavyzdžiai
* Jugoslavijos karai
* Karabacho konfliktas
* Rohinjų genocidas
* Ruandos genocidas
* Šiaurės Airijos konfliktas

## Šaltiniai
Fort Smitas

**Fort Smitas** () – miestas Jungtinėse Amerikos Valstijose, Arkanzaso vakaruose, prie Arkanzaso ir Poto upių santakos, 205 km į šiaurės vakarus nuo Litl Roko. Sebastiano apygardos centras, trečias pagal dydį Arkanzaso miestas. Plentai į Litl Roką, Oklahoma Sitį, Fajetvilį. Medienos apdirbimo, maisto pramonė, elektros prietaisų gamyba. Apylinkėse auginami galvijai, arkliai.

Veikia Arkanzaso universiteto Fort Smito padalinys. Kasmet vyksta rodeo.

2020 m. 56,9 % miesto gyventojų buvo baltieji, 19,6 % – lotynoamerikiečiai, 8,5 % – afroamerikiečiai, 7,4 % – mišrios kilmės, 5,7 % – azijiečiai.

## Istorija

1817 m. įkurtas karinis postas, pavadintas generolo Tomo A. Smito (*Thomas A. Smith*) garbei. Anksčiau prancūzai šią vietą vadino Bel Pointu. Vėliau fortas apleistas, bet 1838–1846 m. atkurtas. Per Fort Smitą vyko čerokių tremtis („ašarų kelias“) į Indėnų teritoriją (jai vadovavo generolas Zakaris Teiloras). 1848 m. prasidėjus Kalifornijos aukso karštinei, per Fort Smitą vyko aukso ieškotojų gurvuolės.

1851 m. Fort Smitui suteiktos miesto teisės, 1852 m. tapo apygardos centru. Per JAV pilietinį karą miestas užimtas konfederatų, bet 1863 m. liepą išvaduotas. Forto reikšmė sumenko, bet miestas ėmė augti po 1870 m., kai atitiestas geležinkelis. XIX a. pab. Fort Smite veikė Vakarų Arkanzaso federalinės apygardos teismas, į kurio jurisdikciją pateko ir Indėnų teritorija. Tame teisme dirbo koriku pravardžiuotas liūdnai pagarsėjęs teisėjas Izaokas S. Parkeris (*Isaac C. Parker*).

## Šaltiniai
Daudžgirių geležinkelio stotelė

**Daudžgirių geležinkelio stotelė** – buvusi stotis į šiaurę nuo Daudžgirių kaimo (Biržų rajonas), prie buvusio Šiaulių–Biržų geležinkelio. Statiniai neišlikę.

## Istorija

Pastatyta 1922 m. Sovietmečiu joje sustodavo keleiviniai ir prekiniai traukiniai, važiuojantys ruože Joniškėlis–Biržai. Apie 1990 m. stotelė uždaryta.

## Šaltiniai
Ren Gill

**Renas Erinas Gilas** (*Ren Eryn Gill*, g. 1990 m. kovo 29 d.), dar žinomas kaip tiesiog **Ren** – Velso dainininkas, dainų autorius, muzikantas, prodiuseris ir reperis. Karjerą pradėjo kaip hiphopo grupės „Trick The Fox“ narys, taip pat priklausė Braitono gatvės muzikantų grupei „The Big Push“. Atlikėjas daug metų kovoja su įvairiomis sveikatos problemomis, taip pat dažnai šneką apie psichinę sveikatą.

Debiutinį albumą „Freckled Angels“ išleido 2016 m. sausį 2022 m. atlikėjo išleistas singlas „Hi Ren“ susilaukė didžiulio populiarumo Jungtinėje Karalystėje, to susilaukė ir sekantys singlai „Sick Boi“, „Bittersweet Symphony (The Verve Retake)“, „Illest of Our Time“, „Animal Flow“ ir „Suicide“. Sekančiais metais Ren buvo pakviestas groti įvairiuose Jungtinės Karalystės festivaliuose, tarp jų – ir Glastonberio. 2023 m. duomenimis, atlikėjas yra išleidęs du studijinius albumus, iš kurių naujausiasis, „Sick Boi“, išleistas 2023 m. spalį.

## Diskografija
**Studijiniai albumai**
* *Freckled Angels* (2016)
* *[[Sick Boi]]* (2023)

## Išnašos

## Nuorodos
* 
*
Sick Boi

**Sick Boi** – antrasis Velso reperio Ren studijinis albumas, išleistas 2023 m. spalio 13 d. Tai – pirmasis atlikėjo albumas per beveik aštuonerius metus, nuo 2016 m. išleisto „Freckled Angels“.

Albumas susilaukė teigiamų kritikų įvertinimų ir buvo komerciškai sėkmingas. Jungtinėje Karalystėje per pirmąją savaitę parduota per 18 tūkstančių kopijų ir „Sick Boi“ debiutavo pirmojoje albumų reitingo vietoje, tapdamas pirmuoju atlikėjo įrašu, pasiekusiu šią viršūnę.

## Dainų sąrašas

## Išnašos
Hackney Diamonds

**Hackney Diamonds** – dvidešimt ketvirtasis studijinis britų grupės „The Rolling Stones“ albumas Britanijoje bei dvidešimt šeštasis JAV, išleistas 2023 m. spalio 20 d. Tai – pirmasis grupės albumas nuo 2005 m. išleisto „A Bigger Bang“, kuriame skamba tik originalios dainos. Taip pat pirmasis, išleistas po būgnininko Charlie Watts mirties, mirusio 2021 m., tačiau 2019 m. prisidėjusio prie albumo įrašymo darbų. Albumui pristatyti išleisti du singlai: „Angry“ ir „Sweet Sounds of Heaven“, o jame dainas kartu atlieka Elton John, Lady Gaga, Paul McCartney ir Stevie Wonder, taip pat groja buvęs grupės bosistas Bill Wyman.

Albuams susilaukė daugiausia teigiamų kritikų įvertinimų ir buvo komerciškai sėkmingas visame pasaulyje, pasiekdamas aukštas vietas daugelio šalių reitinguose, tarp jų – ir pirmoji Jungtinėje Karalystėje, trečioji JAV ir 68–oji Lietuvoje.

2024 m. vykusiuose „Grammy“ apdovanojiomuose daina „Angry“ nominuota geriausios roko dainos kategorijoje.

## Dainų sąrašas
Visas dainas parašė Mick Jagger ir Keith Richards, išskyrus, kur išskirta.

## Kūrybinė grupė
**The Rolling Stones**
* Mick Jagger – vokalas, pritariamasis vokalas, gitara, perkusija, lūpinė armonikėlė (6, 12)
* Keith Richards – gitara, bosinė gitara, pritariamasis vokalas, vokalas (10)
* Ronnie Wood – gitara, bosinė gitara, pritariamasis vokalas

**Papildomas personalas**
* Paulina Almira – iliustracijos
* Ron Blake – trimitas (2, 11)
* David Campbell – styginių instrumentų aranžuotės
* Matt Clifford – klavišiniai, pianinas, elektrinis pianinas
* Matt Colton – garso dizainas
* Karlos Edwards – perkusija
* Serban Ghenea – garso suvedimas (1–11)
* Elton John – pianinas (2, 8)
* Steve Jordan – būgnai
* James King – saksofonas (2, 11)
* Lady Gaga – vokalas (11)
* Paul Lamalfa – garso suvedimas (12)
* Paul McCartney – bosinė gitara (4)
* Studio Fury – meninė kryptis ir dizainas
* Benmont Tench – klavišiniai ir vargonai (3, 6)
* Marc VanGool – gitaros technikas
* Don Was – papildomas prodiusavimas (8)
* Andrew Watt – bosinė gitara, gitara, perkusija, klavišiniai, pritariamasis vokalas, styginių instrumentų aranžuotės, garso suvedimas (12), prodiusavimas
* Charlie Watts – būgnai (7–8)
* Stevie Wonder – klavišiniai, pianians (11)
* Bill Wyman – bosinė gitara (8)

## Išnašos
Collections from the Whiteout

**Collections from the Whiteout** – ketvirtasis britų atlikėjo ir dainų autoriaus Ben Howard studijinis albumas, išleistas 2021 m. kovo 26 d. Jam pristatyti išleisti keturi singlai: „What a Day“, „Crowhurst's Meme“, „Far Out“ / „Follies Fixture“ ir „Sorry Kid“.

Albumas susilaukė daugiausia teigiamų kritikų įvertinimų ir buvo komerciškai sėkmingas. Jungtinėje Karalystėje per pirmąją savaitę pardavus per 15 tūkstančių kopijų, albumas debiutavo pirmojoje albumų reitingo vietoje, tapdamas antruoju atlikėjo įrašu, pasiekusiu šią viršūnę.

## Dainų sąrašas

## Kūrybinė grupė

**Muzikantai**
* Ben Howard – vokalas, gitara, prodiusavimas
* Aaron Dessner – prodiusavimas, gitara, pianinas
* Mickey Smith – akustinė gitara, dulsimeras
* Nat Wason – elektrinė gitara
* Richard Thomas – klavišiniai, sintezatorius
* Ryan Olson – garso efektai
* Rob Moose – altas, smuikas 
* James Krivchenia – būgnai, perkusija
* Yussef Dayes – būgnai
* Kate Stables – vocals 
* Thomas Bartlett – sintezatorius
* India Bourne – violončelė
* Jason Treuting – būgnai, perkusija
* Kyle Keegan – būgnai

**Techninis personalas**
* Jonathan Low – garso inžinerija, garso suvedimas
* Greg Calbi – garso dizainas
* Roddy Bow – dizainas

## Išnašos
The Snuts

**The Snuts** – škotų roko grupė iš Vitburno, susiformavusi 2015 m. Debiutinį albumą „W.L.“ išleido 2021 m. balandį, iškart susilaukusio didelio populiarumo ir debiutavusio pirmojoje Jungtinės Karalystės albumų reitingo vietoje. 2024 m. duomenimis, grupė yra išleidusi tris studijinius albumus, iš kurių naujausiasis, „Millennials“, išleistas 2024 m. vasarį.

## Grupės nariai
* Jack Cochrane – vokalas, gitara
* Joe McGillveray – gitara
* Callum Wilson – bosinė gitara
* Jordan Joko Mackay – būgnai

## Diskografija
* *[[W.L.]]* (2021)
* *Burn the Empire* (2022)
* *Millennials* (2024)

## Išnašos

## Nuorodos
* 
*
Venecijos Reyer

**Venecijos „Reyer“** arba ***Venecijos „Umana Reyer“*** () – Italijos krepšinio klubas iš Venecijos miesto. Varžosi Džiuzepės Taljerčijo „Palasaport“ arenoje. Komanda 4 kartus yra tapusi Italijos čempione, vieną kartą laimėjo FIBA Europos taurę.

## Istorija
1872 m. gimnastikos mokytojas Peteris Galis įkūrė „Konstantino Rejerio sporto draugiją“ (*Società Sportiva Costantino Reyer*). Krepšinio sekcija atidaryta 1925 m. Venecijos „Reyer“ 1938 m. iškopė į „Seriją A“, 1942 ir 1943 m. tapo Italijos čempionais, šį titulą apgynė ir 1944 m., tačiau Italijos krepšinio federacija šį pasiekimą anuliavo.

Komanda neblogai rungtyniavo XX a. 8–9 dešimtmečiuose – nors buvo iškirtę iš „Serijos A“, tačiau vėliau sėkmingai varžėsi Koračo taurėje (1981 m. liko antri, 1982, 1984 m. pasiekė ketvirtfinalį). Sunkūs laikai Venecijos „Reyer“ atėjo XX a. pab. – 1994 m. iškrito iš „Serijos A“, o 1996 m. – į mėgėjų lygą. Į aukščiausią Italijos lygą grįžo 2011 m. Nuo to meto laikosi tarp stipriausių Italijos komandų, dusyk tapo stipriausia šalies komanda, laimėjo taurę ir FIBA Europos taurę.

## Laimėjimai
* Italijos krepšinio lyga (*Serie A*): 1941-42, 1942-43, 2016-17, 2018-19 m.
* Italijos krepšinio taurė: 2020 m.
* Italijos mėgėjų krepšinio lyga: 2007-08 m.
* Ecijo Varisko taurė: 1943 m.
* FIBA Europos taurė: 2017-18 m.

## Lietuviai
* Gediminas Orelik (2017–2018)
* Martynas Echodas (2021–2022)

## Treneriai


* 1940–1946:  Carmelo Vidal
* 1948–1951:  Amerigo Penzo
* 1951–1953:  Enrico Garbosi
* 1953–1955:  Egidio Marsico
* 1955–1956:  Enrico Garbosi
* 1956–1957:  Giulio Geroli
* 1958–1959:  Egidio Marsico
* 1959–1960:  Giulio Geroli
* 1964–1971:  Giulio Geroli
* 1971–1979:  Tonino Zorzi
* 1979–1980:  Giuseppe Guerrieri
* 1980–1981:  Tonino Zorzi
* 1981–1982:  Waldi Medeot
* 1982–1983:  Aza Nikolić
* 1983–1985:  Waldi Medeot
* 1985–1987:  Tonino Zorzi
* 1987–1988:  Petar Skansi
* 1988–1990:  Marco Calamai
* 1990–1991:  Andy Russo
* 1991–1993:  Mario De Sisti
* 1993–1996:  Francesco Vitucci
* 1997–2006  Costantini Sales e Rubini
* 2008: Eugenio Dalmasson
* 2008:  Stefano Bizzozi
* 2009:  Sandro Dell’Agnello
* 2009–2013:  Andrea Mazzon
* 2013–2014:  Zare Markovski
* 2014–2016:  Carlo Recalcati
* 2016–2023:  Walter De Raffaele
* 2023–:  Neven Spahija


## Šaltiniai
Smurtas artimojoje aplinkoje

**Smurtas artimojoje aplinkoje** (arba ***šeiminis smurtas, smurtas šeimoje***) –  fizinis, seksualinis, ekonominis arba psichologinis smurtas, įvykdytas artimojoje aplinkoje, pavyzdžiui, santuokoje, partnerystėje, svainystėje, giminystėje. Taip pat tai gali būti smurtas prieš vaikus (pvz., plakimas diržu, tvirkinimas), tėvus ar pagyvenusius žmones.

Smurtą artimojoje aplinkoje dažniausiai patiria moterys, tai buvo pripažinta Stambulo konvencijoje, todėl kartais jis priskiriamas prie smurto dėl lyties, tačiau moterys linkusios dažniau nei vyrai smurtauti prieš lytinį partnerį savigynos tikslais.

Toksiškų santykių atveju gali sukelti potrauminio streso sutrikimą (tiek moteriai, tiek jos vaikams).

## Smurtas artimojoje aplinkoje Lietuvoje

Apsaugos nuo smurto artimojoje aplinkoje įstatyme (2011 m.) pirmą kartą pripažinta, kad toks smurtas pažeidžia žmogaus teises ir yra visuomenei labai žalinga veika. Nepaisant to, Lietuva yra tik pasirašiusi, tačiau neratifikavusi Europos Tarybos konvencijos dėl smurto prieš moteris ir smurto artimoje aplinkoje prevencijos ir kovos su juo. Europos Parlamentas ratifikavo Stambulo konvenciją 2023 m. gegužės mėn.

## Šaltiniai
Tvirkinimas

**Tvirkinimas** – seksualinio pobūdžio veiksmai su nepilnamečiais, kuriais siekiama lytinio susijaudinimo ar pasitenkinimo. Reiškiasi lytiniu santykiavimu ar kitokiu lytinės aistros tenkinimu, pavyzdžiui masturbacija, ekshibicionizmu. Tiek tvirkinamieji veiksmai, tiek pornografijos rodymas gali daryti neigiamą poveikį nepilnamečio psichikai, sukelti per ankstyvą jo domėjimąsi lytiniais santykiais, neteisingą įsivaizdavimą apie juos.

Lietuvoje pagal Baudžiamojo kodekso 153 str. „Jaunesnio kaip 16 metų asmens tvirkinimas“ laikomas nusikaltimu. Nurodoma, kad tokio amžiaus asmuo negali duoti sutikimo lytiškai santykiauti, nors kitose šalyse, pavyzdžiui, Prancūzijoje nurodoma 15 m. amžiaus riba.

## Šaltiniai
W.L.

**W.L.** – debiutinis škotų roko grupės „The Snuts“ studijinis albumas, išleistas 2021 m. balandžio 2 d. Albumas susilaukė daugiausia teigiamų kritikų įvertinimų ir debiutavo pirmojoje Jungtinės Karalystės albumų reitingo vietoje, tapdamas pirmuoju grupės įrašu, pasiekusiu šią viršūnę.

## Track listing

## Kūrybinė grupė
**The Snuts**
* Jack Cochrane – vokalas (1–17), gitara (1–15, 17), pianinas (16)
* Callum Wilson – bosinė gitara (2–13, 16), pritariamasis vokalas (10)
* Joe McGillveray – gitara (2–13, 16), pritariamasis vokalas (10)
* Jordan Mackay – būgnai (2–13, 16), pritariamasis vokalas (5, 6, 10)

**Papildomi muzikantai**
* Ian Burdge – violončelė (1, 14, 15, 17)
* Tony Hoffer – gitara (2)
* Richard Woodcraft – sintezatorius (10)

**Technical**
* Tony Hoffer – prodiusavimas (2, 6, 7, 12, 13), papildomas prodiusavimas (8), garso suvedimas (2, 4, 6–8, 11–13)
* Rich Costey – prodiusavimas (3, 9), garso suvedimas (3, 9)
* Inflo – prodiusavimas (3, 4, 8, 11, 16)
* Mark Ralph – prodiusavimas (5), garso suvedimas (5)
* Jack Cochrane – prodiusavimas (1, 10, 14, 15, 17), kūrybinė kryptis
* Richard Woodcraft – prodiusavimas (1, 14, 15, 17), garso inžinerija (1, 2, 6, 7, 12–15, 17), garso suvedimas (1, 10, 14–17)
* Cameron Lister – garso inžinerijos pagalba (2, 6, 7, 12, 13)
* Nathaniel Graham – garso inžinerijos pagalba (2, 6, 7, 12, 13)
* Adam 'Cecil' Bartlett – garso inžinerija (3, 9)
* Tom Campbell – garso inžinerija (3, 4, 8, 11, 16)
* Josh Green – garso inžinerija (5)
* Gemma Chester – garso inžinerijos pagalba (5)
* Christopher 'Hof' Goldie – garso inžinerija (10)
* Matt Colton – garso dizainas (1, 2, 5–7, 10, 12–17)
* Joe LaPorta – garso dizainas (3, 4, 8, 9, 11)
* Mike Lythgoe – kūrybinė kryptis, dizainas
* Callum Wilson – iliustracijos
* Francesca Costa – dizainas
* Ronan Park – fotografijos
* Gary Williamson – fotografijos

## Išnašos
Seksualinės prievartos atvejai Romos katalikų bažnyčioje

**Seksualinės prievartos atvejai Romos katalikų bažnyčioje** – paviešinti plataus masto seksualinės prievartos ir pedofilijos skandalai Romos katalikų bažnyčioje. Didžioji dauguma nukentėjųsių nuo seksualinio išnaudojimo – 10–13 m. berniukai.

2000 m. JAV, Bostone, publikuotas žurnalistinis tyrimas apie padarytus ir nuslėptus seksualinės prievartos nusikaltimus. Anot „National Catholic Reporter“ žurnalistų, kurie nusprendė panagrinėti būtent šią temą, jie išsiaiškino, kad Vatikanas nuo 1950 m. išleido 4 mlrd. JAV dolerių tam, kad kalbos nesklistų ir viskas būtų laikoma paslaptyje. Šis skaičius gali būti ne visiškai tikslus, nes sunku pasakyti, apie kokias sumas buvo kalbama privačiai. Duomenys surinkti iš tris mėnesius trukusio tyrimo, kurio metu peržiūrėti 7 800 straipsnių iš „LexisNexis Academic“, NCR duomenų bazės bei informacija iš *BishopAccountability.org* puslapio. Taip pat panaudoti pranešimai iš katalikų vyskupų konferencijos JAV.

Vėliau kilo skandalai įvairiose Europos šalyse. 2022 m. Prancūzijoje nepriklausoma komisija padarė išvadą, kad nuo 1950 m. dvasininkai galėjo lytiškai išnaudoti apie 216 tūkst. vaikų, daugiausia berniukų. 2023 m. nepriklausoma komisija paskelbė, kad nuo 1940 m. Romos katalikų bažnyčios dvasininkai Ispanijoje galėjo lytiškai išnaudoti daugiau kaip 200 tūkst. nepilnamečių.

## Šaltiniai
Seksualinės prievartos atvejai BSA organizacijoje

**Seksualinės prievartos atvejai „Boy Scouts of America“** (BSA) – paviešinti plataus masto seksualinės prievartos skandalai JAV berniukų skautų organizacijoje.

Faktai apie nederamą elgesį JAV skautijoje paaiškėjo 2012 m., kai dienraštis „Los Angeles Times“ paskelbė vidaus dokumentus, kuriuose detaliai aprašomas dešimtmečius trukęs vaikų seksualinis išnaudojimas. Paviešinta maždaug 5 tūkst. vadinamųjų lytinio iškrypimo bylų, kuriose įvardijami vaikų seksualiniu išnaudojimu kaltinami asmenys, įskaitant skautų vadovus. Nuo 1944 m. daugiau kaip 12 tūkst. BSA narių lytiškai išnaudoti šioje organizacijoje. BSA laikytose bylose minima daugiau kaip 7,8 tūkst. lytiniu išnaudojimu įtariamų asmenų. Tačiau jau 1935 m. dienraštis „New York Times“ buvo paskelbęs organizacijos „raudonajį sąrašą“, kuriame tuo metu buvo 1000 skautų vedlių, kaltinamų seksualiniu išnaudojimu ir pedofilija.

Iš viso daugiau nei 90 tūkst. žmonių pateikė skundus dėl seksualinės prievartos, patirtos JAV skautų organizacijoje. 2020 m. BSA nurodė, kad pasinaudodama bankrotu įkurs kompensacijų aukoms fondą. 2021 m. organizacijos draudikas tam paskyrė 800 mln. JAV dolerių, o pati organizacija seksualinio išnaudojimo aukoms skyrė beveik 2,5 mlrd. JAV dolerių.

2022 m. pasirodė filmas „Nepalikite pėdsakų: slapta berniukų skautijos organizacijos istorija“ () „Hulu“ platformoje, 2023 m. – „Skautų garbė: slaptos JAV berniukų skautų organizacijos bylos“ () „Netflix“ platformoje.

## Šaltiniai
Automuziejus Vilnius

**Automuziejus Vilnius** – istorinių automobilių muziejus, įsikūręs Vilniuje, buvusiame Taksi parke Dariaus ir Girėno bei Pelesos gatvių sankirtoje. Muziejus veikia uždarose patalpose. Įkurtas už privačias lėšas, atidarytas 2023 m. gegužės 18 d.

## Vieta
Automuziejus atidarytas rekonstruotame Taksi parke (po rekonstrukcijos - T Parke), pastatytame 1974 m. Čia sovietiniais laikais buvo įkurdintas Vilniaus taksi ūkis. Šio pastato individualų projektą rengė Pramoninės statybos projektavimo instituto („Pramprojekto“) specialistai. Komplekse veikė taksi autoūkio administracija, automobilių remonto dirbtuvės, plovyklos, garažai, degalinė, kontrolės punktas. Svarbiausias pastato elementas – monolitinio gelžbetonio centrinis pandusas, skirtas taksi automobiliams serpantinu patekti į viršutinius aukštus. Tai dvi spirale prasilenkiančios rampos, sukomponuotos pastato centre, ovalo formos silikatinių plytų šachtoje. Muziejaus ekspozicijos įrengtos 3-me ir 4-me Taksi parko aukštuose.

## Eksponatai
Vilniaus Automuziejaus ekspozicijoje – daugiau nei 100 istorinių automobilių, motociklų, kitos technikos. Muziejuje galima susipažinti su istoriniais eksponatais, naudojamų medžiagų, dizaino, taikomų saugumo elementų raida.

Tarp muziejaus eksponatų – reikšmingi Lietuvai objektai. Muziejaus lankytojams pristatomi:
* Stasio Brundzos sportinių automobilių gamybos įmonės sukonstruotos mašinos, 
* Baltijos šalyse veikusios Formulės 3 ir 4 bolidai,
* Lietuvos prezidentus vežioję šarvuotieji automobiliai,
* pirmojo Lietuvos baikerio Antano Ilgausko motociklas, 
* Nepalo karaliui priklausęs eksponatas ir daugelis kitų.

## Šaltiniai

## Nuorodos

* Muziejaus tinklalapis
Lietuvos vyriausiasis administracinis teismas

**Lietuvos vyriausiasis administracinis teismas** – Lietuvos specializuotas, administracinis teismas.

Užsiima administracine justicija. Nagrinėja administracines bylas, kuriose viena šalių – valstybė, pvz. savivaldybė arba valstybės ar savivaldybės institucija, įstaiga, tarnyba, tarnautojas) pirmąja ir galutine instancija.

## Istorija
2000 m. rugsėjo 19 d. įsteigtas. 2001 m. sausio 1 d. pradėjo veikti.

2001–2005 m. veikė pastate Tilto g. 17A, Vilnius. Nuo 2005 m. persikraustė į dabartinę buveinę. Jos kieme veikia Vilniaus apygardos administracinis teismas.

## [[Teismo pirmininkas|Pirmininkai]]

* 2000–2002 m. Kęstutis Lapinskas
* 2002–2008 m. Virgilijus Valančius
* 2008–2015 m. Ričardas Piličiauskas
* 2015–2017 m. l.e.p. Irmantas Jarukaitis (nuo 2018 m. ESTT teisėjas)
* 2017–2022 m. Gintaras Kryževičius
* 2022–2027 m. Skirgailė Žalimienė

## Vaizdai

Lietuvos vyriausiasis administracinis teismas.JPG|Buveinė (2010)
Supreme Administrative Court of Lithuania.jpg|Buveinė (2019)


## Šaltiniai
2024 m. Superettan

**[[2024]] m. [[Superettan]]** – antros pakopos Švedijos futbolo pirmenybės. 25–asis sezonas pagal dabartinį formatą.

Sezonas prasidėjo 2024 m. kovo 30 d., baigėsi 2024 m. lapkričio 9 d.  Vasaros pertrauka padaryta liepos 2–20 dienomis. 

2024 m. dalyvavo 16 komandų. Degerfors IF surinko 55 taškus ir tapo 2024 m. Superettan nugalėtojais.

## Pokyčiai
; Perkeltieji iš 2023 m. Ettan
* Sandvikens IF – **Ettan Norra** nugalėtojai;
* IK Oddevold – **Ettan Södra** nugalėtojai;

; Iškritusieji iš 2023 m. Allsvenskan
* Degerfors IF
* Varbergs BoIS

## Galutinė lentelė

## Pereinamosios rungtynės
Pereinamosiose rungtynės Superettan 13–14 vietas užėmusios komandos dėl išlikimo kovojo su 2024 m. Ettan komandomis.

----

GIF Sundsvall nugalėjo varžovus dviejų rungtynių bendru rezultatu 4–2 ir išsaugojo vietą Superettan.

----

Östersunds FK nugalėjo varžovus bendru rezultatu 5–2 ir išsaugojo vietą Superettan.

## Taip pat skaitykite
* 2025 m. Allsvenskan
* 2025 m. Damallsvenskan

## Šaltiniai

## Nuorodos
* Oficiali federacijos svetainė
* Sweden 2024 (Rsssf.org)
Juodasis penktadienis

**Juodasis penktadienis** () – išpardavimų diena, žyminti kalėdinės prekybos pradžią JAV ir kitose šalyse.

Dar XX a. buvo įprasta, kad iki pat Padėkos dienos, kuri JAV švenčiama ketvirtą lapkričio ketvirtadienį, prekybininkai nereklamuodavo Kalėdinių akcijų. Tačiau jau penktadienį JAV miestuose prasidėdavo kalėdinės eisenos, jas dažniausiai organizuodavo prekybininkai.

Filadelfijos policijos pareigūnai dar 1960 m. pradėjo vartoti frazę „juodasis penktadienis“, norėdami apibūdinti chaosą, kuris kildavo, kai daugybė pirkėjų iš priemiesčių atvykdavo į miestą pradėti šventinio apsipirkimo. Kiek vėliau frazė „juodasis penktadienis“ prigijo ir įgavo teigiamą atspalvį.

## Šaltiniai